钦定古今图书集成/明伦汇编/闺媛典/第197卷 > 汪光达妻许氏
## 钦定古今图书集成/明伦汇编/闺媛典/第197卷 > 汪光达妻许氏

按《婺源县志》：“许氏，名碧容，凤砂汪光达妻。生而婉淑，
年十七归汪。三年，达亡，女痛绝，自穴其夫傍，示必死。
姑母劝谕百端，乃请以伯氏子为夫嗣，事姑朝夕惟
谨。未几，姑没，其母念女病甚，乃归侍母疾。无何，两兄
以次没。母疾益甚，氏屏婢侍，寒暑服食皆躬执劳，日
惟扃户伴母危坐垂二十年。母死，为葬祭。服阕归汪”，
数年而卒。